روبینہ شبنم

روبینہ شبنم (پیدائش: 8 مئی 1971ء) بھارت سے تعلق رکھنے والی اردو اور پنجابی کی شاعرہ، مصنفہ، نقاد اور مترجم ہیں۔ وہ بھارت کے پنجاب کی پہلی خاتون ہیں جنھوں نے اردو میں پی ایچ ڈی کیا اور اس صوبے کی واحد مسلم خاتون اردو کی پروفیسر ہیں۔

 ابتدائی زندگی 
روبینہ 8 مئی 1971ء کو بھارتی پنجاب کے مالیرکوٹلہ شہر میں پیدا ہوئیں۔ انھوں نے پٹیالہ کے پنجابی یونیورسٹی سے اردو اور فارسی میں ایم اے کیا ہے اور ان کی پی ایچ ڈی کی تحقیق کا موضوع پروین شاکر کی نظمیہ شاعری تجزیہ اور تنقید تھا۔

 پیشہ وارانہ زندگی 
شبنم تخلص رکھنے والی روبینہ نے 2006ء میں شعری مجموعہ تعلقات کا برزخ شائع کیا۔ وہ پنجاب اردو اکیڈمی کی ممبر اور سکریٹری بھی رہ چکی ہیں۔ بمطابق 2018ء وہ مالیر کوٹلہ کے ایک کالج، نواب شیر محمد خان انسٹی ٹیوٹ آف ایڈوانسڈ اسٹڈیز، جو پنجابی یونیورسٹی، پٹیالہ کا ایک حصہ ہے،  میں ایسوسیٹ  پروفسیر تھیں۔  نومبر 2024ء میں ان کو ترقی ملی اور پروفیسر منتخب ہوئیں۔ روبینہ بھارت کے پنجاب کی پہلی خاتون ہیں جنھوں نے اردو میں پی ایچ ڈی کیا اور اس صوبے کی واحد مسلم خاتون اردو کی پروفیسر ہیں۔Wednesday times newspaper 25 November 2024 

 منتخب تصانیف 
 اردو غزل کی ماہِ تمام: پروین شاکر
 پروین شاکر کی نظمیہ شاعری: تنقید و تجزیہ
 تنقیدی مطالعے
 بشری اعجاز کے افسانوں کا تنقید جائزہ
 تعلقات کا برزخ (غزلیات کا مجموعہ)
 پیر بھیکم شاہ دیاں اسیم شکتیاں (اردو سے پنجابی ترجمہ)
 اکھاں ویکھدیاں رہندیاں نے (اردو سے پنجابی ترجمہ)
 مزاہبِ عالم اور جدید سائنسی دور (انگریزی سے اردو ترجمہ)
 خیالاں دے پل (گورمکھی سے شاہ مکھی بدیلئ خط)
 پروین شاکر: حیات و خدمات (امریکا میں شائع ہوئی)
 خیالوں کے سپنے (پنجابی منظومات کا اردو منظوم ترجمہ)
 مالیرکوٹلہ: جان پہچان (مرتبہ)
 جپ جی صاحب کا آسان اردو ترجمہ
 اصلاحِ املا
 شاہراہِ اردو

 ایوارڈ 

2011ء میں انھیں شرومنی اردو ساہتکار ایوارڈ سے نوازا گیا۔

 حوالہ جات 

زمرہ:اردو شعرا
زمرہ:بھارتی مصنفات
زمرہ:بیسویں صدی کی مصنفات
زمرہ:بیسویں صدی کے بھارتی شعرا
زمرہ:بیسویں صدی کے شعرا
زمرہ:8 مئی کی پیدائشیں
زمرہ:1971ء کی پیدائشیں